สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 24 พ.ย.59
25 พ.ย. 2559

ตลาดหุ้นนิวยอร์กปิดทำการ วันพฤหัสบดีที่ 24 พ.ย.เนื่องในวันขอบคุณพระเจ้า
ตลาดทองคำนิวยอร์กปิดทำการ วันพฤหัสบดีที่ 24 พ.ย.เนื่องในวันขอบคุณพระเจ้า
ตลาดน้ำมันนิวยอร์กปิดทำการ วันพฤหัสบดีที่ 24 พ.ย.เนื่องในวันขอบคุณพระเจ้า
ตลาดเงินนิวยอร์กปิดทำการ วันพฤหัสบดีที่ 24 พ.ย.เนื่องในวันขอบคุณพระเจ้า
 
ตลาดหุ้นยุโรปปิดบวก เมื่อคืนนี้ (24 พ.ย.) โดยได้แรงหนุนจากข้อมูลเศรษฐกิจที่สดใสของเยอรมนี ซึ่งรวมถึงผลิตภัณฑ์มวลรวมภายในประเทศ (GDP) ที่ยังคงมีการขยายตัวในไตรมาส 3 อย่างไรก็ตาม ภาวะการซื้อขายเป็นไปอย่างซบเซา เนื่องจากตลาดหุ้นนิวยอร์กปิดทำการในวันที่ 24 พ.ย. เนื่องในวันขอบคุณพระเจ้า (Thanksgiving Day)
ดัชนี Stoxx Europe 600 ปรับตัวขึ้น 0.3% ปิดที่ 341.84 จุด
ดัชนี CAC-40 ตลาดหุ้นฝรั่งเศสปิดที่ 4,542.56 จุด เพิ่มขึ้น 13.35 จุด หรือ +0.29% ดัชนี DAX ตลาดหุ้นเยอรมันปิดที่ 10,689.26 จุด เพิ่มขึ้น 26.82 จุด หรือ +0.25% ดัชนี FTSE 100 ตลาดหุ้นลอนดอนปิดที่ 6,829.20 จุด เพิ่มขึ้น 11.49 จุด หรือ +0.17%
 
ตลาดหุ้นลอนดอนปิดขยับขึ้น เมื่อคืนนี้ (24 พ.ย.) เนื่องจากนักลงทุนเข้าช้อนซื้อเก็งกำไรหลังจากดัชนี FTSE 100 ปิดตลาดอ่อนแรงลงเมื่อวันพุธ อันเนื่องมาจากข่าวการปรับลดคาดการณ์เศรษฐกิจของรัฐมนตรีคลังอังกฤษ
ดัชนี FTSE 100 ปิดที่ 6,829.20 จุด เพิ่มขึ้น 11.49 จุด หรือ +0.17%